b"\n_START_ARTICLE_\nLucida\n_START_PARAGRAPH_\nAng Lucida (bigkas:  /\xcb\x88lu\xcb\x90s\xc9\xaad\xc9\x99/) ay isang pinalawak na pamilya ng mga kaugnay na pamilya ng tipo ng titik na dinisenyo nina Charles Bigelow at Kris Holmes at nilabas mula 1984 pataas. Nilayon na gawin ito upang maging labis na mababasa kapag inimprenta sa maliit na sukat o pinapakita sa mababang-resolusyong display \xe2\x80\x93 kaya naman ganito ang pangalan, mula sa salitang Ingles na lucid (maliwanag o madaling maunawaan)._NEWLINE_Maraming iba't ibang uri ang Lucida, kabilang ang serif (Fax, Bright), sans-serif (Sans, Sans Unicode, Grande, Sans Typewriter) at mga script (Blackletter, Calligraphy, Handwriting). Nilabas ang marami kasama ang ibang software, tulad ng Microsoft Office."